學者症候群

學者症候群係一種人類智能嘅現象，指一個人喺認知上有明顯嘅缺憾，但係就喺某一兩種認知能力上遠超常人。

例如有研究者剖析啲人點樣學語言，搵到有啲個案係有個人
連著衫等嘅基本自理都要人幫，但
就能夠流利噉運用 20 幾隻語言
－呢個噉嘅人就畀人嗌佢做「語言學者」。

定義

定義上，學者症候群有兩大重點特徵，如果話某個人有學者症候群，即係話佢：
認知能力上有缺憾－IQ 明顯低過 100；
同時，佢又喺一兩個領域上能力極高，遠遠超越人類平均水平，而佢嘅超人才能，明顯同佢「有認知能力缺憾」呢點唔夾；

有研究者主張，學者症候群未必係二元咁簡單嘅：一個人唔係話「一係有學者症候群一係冇」，而係「有幾高程度嘅學者症候群」－就算係 IQ 70 或以上嘅一般人，都成日會或多或少噉有「喺某一兩種能力上超乎常人」嘅情況；啲出名嘅學者症候群個案，只不過係喺呢點上好－嗰個人可能連沖涼等嘅日常自理都搞唔掂，但齋講佢專門嗰範嘅話就似個天才。

要釐清返嘅係，廿一世紀初英文 講緊嘅，同 係兩個差天共地嘅概念。除非另外講明，否則篇文以下嘅部份學者一詞一律係對應英文 －指有認知缺憾但某一兩樣能力極高嘅人。

個案

認知心理學同神經內科方面嘅專家，都有落力去搵學者症候群個案返嚟研究。响美術、音樂同語言等嘅多個領域當中，都可以發現學者症候群嘅個案。

金·撇卡係學者症候群嘅一個出名個案。撇卡係個美國人，佢一出世嗰陣個腦就有缺憾，搞到佢小腦受損而且個腦少噉咗腦樑。撇卡去到成 4 歲先至學識行路，由細到大都唔識得扣鈕，而且大個咗都管理唔到自己嘅生活，要佢阿爸照顧－撇卡嘅普遍能力顯然比唔上一般人；不過，撇卡嘅記憶力非常出眾，紀錄指撇卡能夠喺 1 個鐘頭 25 分鐘內睇完十幾萬字長嘅英文長篇小說，能夠喺 4 個月後準確記返起其中一個角色嘅名，仲講得出嗰個角色喺邊頁出現過同埋講過啲乜對白；撇卡一世人睇咗起碼 9,000 本書，能夠喺 8 至 10 秒內睇完一頁而且對啲內容過目不忘，事後會近乎完美噉記住本書嘅每一隻字。撇卡因為佢嘅超凡能力而出咗名，佢嘅故仔仲有畀人改編做戲。

自閉症譜系：事實表明咗，有自閉症譜系病症嘅人，比較容易出現學者症候群；自閉症譜系嘅人成日有興趣狹窄嘅行為，即係淨係對一兩樣特定嘅嘢有興趣；有研究者話，呢種行為會令患者係噉勁做自己有興趣嘅活動－例如勁喺度畫畫或者勁搜集某啲物品呀噉，同時又會令患者忽略嗮其他嘢，噉就會助長學者症候群產生。
多元智能
天才
研究

歐詞

攷

拎
醫學證明：突然成為天才不是夢 ，CUP 媒體
大熱美劇《The Good Doctor》以自閉天才作主角，認識高能力自閉症及學者症侯群 

智能